AYAGNIQARRAAMI 

Qanemci Cat Piurcimallratnek 

1 Ayagniqarraami Agayutem ellarpak" nuna-llu piliaqell- 
ruak. 2 Nuna-llu eluciinani imaunani-llu. Tang'erem 
mer'em-llu caqumaluku. Agayutem-llu anernera 6 pekluni 
anuqerpagtun mer'em qaingakun; 3 Tua-llu Agayun aler- 
quiguq, "Tanqigtangli" Tanqik-llu piurrluni. 4 Agayutem-llu 
tanqik tangrramiu assikaa: Elliin-llu avtak tanqik tan'geq-llu. 
5 Aciraa-llu tanqik ernermek, tan'geq-llu unugmek; atakuq 
pelluggaartelluku unuakurtuq tua-i tauna erenret ciuqliat. 

6 Tuamta-llu Agayun qanertuq, "Qilakutartangli tumar- 
nermek mer'ek akuliik, avvlukek malruurrlukek mer'ek." 
7 Agayutem-llu piliaqaa qilakutaq mer'ek avvlukek, aipaa 
qilakutam acianun, aipaa-llu quliinun. Tuaten-llu ellirluni. 
8 Pagna-llu qilakutaq piliaqellni aciraa qilagmek. Atakuq 
pelluggaartelluku unuakurtuq, waniwa erenrem aipaa. 
9 Tuamta-llu Agayun qanertuq, "Mer'et quyurrlit mer'em 
aciani ataucimun, kinertellria-llu alairli." Tuaten-llu ellirluni. 
10 Kinertellria-llu aciraa nunamek. Mer'et-llu quyungqalriit 
acirluki imarpignek. Agayutem-llu tangrraa assirluni. n Tua- 
llu Agayun qanertuq, "Nuna naugili, ayuqenrilngurnek 
naugiluni, naunrarnek naucetaarkalegnek, napanek acsangtu- 
linek acsait qumilegnek naucetaarkameggnek, ayuqmeggnek 
naugiarkauluteng nunami." Tuaten-llu ellirluni. 12 Nuna-llu 
naugiuq naunrarnek, napanek acsangtulinek naucetaarka- 
legnek ayuqmeggnek naugiarkauluteng. Agayutem-llu 
tangrraa assirluni. 13 Atakuq peluggaartelluku unuakurtuq, 
waniwa erenret pingayuat. 

14 Tuamta-llu Agayun qanertuq, "Qilak tanqigcetellrianek 
pitangli avegluku erneq unugmek. Nallunailkutauvkarluki 
cali-llu nasvagluku allakaumallrat uksum, kiagem, erenrem, 

"1.1 Ayagniqarraami . . . ellarpak; or Ayagniqarraami piliaqellrua 
ellarpak; Agayutem ayagnillra piliaqellermini ellarpak. ^1.2 or Pinia 
Agayutem; anuqa Agayutmek; iillanarqelria anuqa 
1.3 2 Co 4.6 1.6-8 2 P 3.5 

allrakut, agayunerpiit-llu. c 15 Tanqiulit pagaani, nuna tanqig- 
mek ciqinqerluku." Tuaten-llu ellirluni. 16 Agayun-llu piliuq 
malrugnek angtuagnek tanqiignek. Akerta piliaqaa 
tanqiusqelluku ernermun, iraluq-llu tanqiusqelluku unugmun. 
Agyat-llu cali piliaqluki. 17 Tanqiusqelluku aipaa ernermun 
aipaa-llu unugmun, 18 avvlukek tan'geq tanqik-llu. Agayutem 
tangrraa assirluni. 19 Atakuq peluggaartelluku unuakurtuq, 
waniwa erenret cetamiit. 

20 Tuamta-llu Agayun alerquiguq, "Mer'et pitanglit 
amllernek ayuqeririlngurnek unguvalrianek, ella-llu yaquleg- 
tangli." 21 Agayun piliuq angelrianek unguvalrianek allanek- 
llu imarpigmiutarnek, imarpik imangevkarluku ayuqen- 
rilngurnek unguvalrianek. Agayun-llu piliuq ayuqenril- 
ngurnek yaqulegnek. Agayutem tangrraa assirluni. 
22 Atawaqaasqai qanerluni, "Irnikici amlleriinarluci imarpiit 
imirluki, yaqulget-llu amllerilit nunam qaingani." 23 Atakuq 
pelluggaartelluku unuakurtuq, waniwa erenret tallimiit. 

24 Tuamta41u Agayun qanertuq, "Nunam qaingani pitangli 
ayuqenrilngurnek unguvalrianek: qunguturanek, cali-llu 
angelrianek mikellrianek-llu ungungssinek." Tuaten-llu ellir- 
luni. 25 Agayutem tamalkuita piliaqai, tangrrai-llu assirluteng. 

26 Cali Agayun qanertuq, "Yugnek pililta wangkucicetun 
ayuqellrianek. Ataniumastekaitnek unguvalriarin^ nunam, 
ellam, imarpiim-llu." 27 Agayun piliuq yugnek ellmitun 
ayuqelrianek, arnauluki angutnguluki-llu elliin piliaqellrui. 
28 Agayutem-llu atawaqaasqai qanrulluki, "Irnikici amlle- 
riinarluci nuna yirluku atanirturluku-llu. Ataniumakiciki-llu 
unguvalriari nunam, ellam, imarpiim-llu." 29 Tua-llu 
Agayutem yuut qanrutai; "Tangerrluku cikiramei nauce- 
taarkalegnek naunrarnek, napanek acsangtulinek, acsait nau- 
cetaarkameggnek qumilegnek neqkaqesqelluki. 30 Taugaam 
nunam ungungssii mikellriit angelriit-llu, yaqulgi-llu, ciki- 
ranka neqkaitnek makunek nunam naunrainek cuyalegnek. 

c 1.14 or Agayunerpiit; wall'u piyarait ^1.26 Ataucimi ak'allarmi 
mumigtarmi ungungssit qunguturat yuilqurmiutaat-Hu; Hebrews-aacetun 
\rb qunguturat ungungssit qunguturat tamalkuan-llu nuna 
1.26 1 Co 1 1.7 1.27 Mt 19.4; Mk 10.6 1.28 Gn 5.1-2 

Tuaten-llu ellirluni. 31 Agayutem tangrrai piliallni tamalkuita 
assikluki-llu cakneq. Atakuq pelluggaartelluku unuakurtuq, 
waniwa erenret arvinelgat. 

x Qilak nuna-llu qaqituk, tamaanelnguut-llu tamarmeng. 

2 Erenret malrunelgatni Agayutem caliani qaqicimariamiki 
mernuinercirtuq. 3 Agayutem-llu emeq tauna caliaminek aru- 
laillni atawaqercetaa allakarluku-llu ernerni piunrurrluku. 
Tua-i-wa Agayun mernuinercillruami tuani ernermi qaqi- 
camiki piliaqellni/ 

Naucetaarvik Eden-aaq 

4 Waniwa qaillun piliaqumallra qiliim nunam-llu. 
Atanrem^ Agayutem piliaqellermini nuna qilak-llu, 5 naulriar- 
tangqeqsaitellruuq naucetaarkat-llu naugaaqsaunateng, tua- 
i-wa Atanrem Agayutem ellallirceteksailaku nauceciiyur- 
tetaunani-llu. 6 Meq ulvelartuq nunam acianek nuna mirluku. 

7 Ataneq Agayun urr'armek tegulluni nunamek* piliaqaa, 
cupluku-llu qengagken'gun unguvanarqelriamek anernermek, 
yuk-llu anerteqelriaruluni yuurrluni. 8 Ataneq Agayun nau- 
cetaarviliuq Eden-aami calaralirnermi; tuavet-llu elliluku 
angun piliallni. 9 Atanrem Agayutem nauvkarai tangssunar- 
qelriit ayuqenrilnguut napat, acsangtulit neryunarqelrianek. 
Cali-llu naucetaarviim qukaani napatangqertuq yugnek ungu- 
vavkariyugngalriamek akwarpak, aipangqerrluni-llu napamek 
nallunrirceciyugngalriamek assiilngurmek assilriamek-llu. /l 

10 Kuigem qurrlulriim Eden-aami mertelaraa naucetaarvik. 
Tuaken kuik avtuq cetamaurrluni. n Ciuqliq atengqertuq 
Pishon-amek qiptaarluni Havilah-m nuniin avatiinun suulu- 
taartalegmun. 12 Tamatum-llu suulutaara assilriaruuq. Teggal- 
quqegtaarangqerrluni-llu, cali-llu nurnalrianek tepkegcautnek. 

e 2.3 or ernermi taumi qaqitellruamiu ellarpak piliallni. f 2A Hebrew-cetun 
igani igausngalria Yahweh mumigcimaaqluni Jehovah, ukuni kalikarni apru- 
malartuq Ataneq, Igat angenritgun ayagnengqerraqluni allat kass'atun igau- 
malriit piciryaraat maliggluku. 8 2.1 nuna yuk; Hebrew-cetun qaneryarak 
"yuk" "nuna-llu" ayuqlutek nepengqertuk. ^2.9 or nallunrillra assilriim 
wall'u assiilnguum, wall'u cam tamalkuan 
2.2 He 4.4, 10 2.2&3 Ex 20.11 2.7 1 Co 15.45 2.9 Rev 2.7; 22.2,14 

13 Kuigem aipaa Gihon-amek atengqertuq. Kush-am' nuniikun 
tamalkuan qurrlurluni. 14 Pingayuat kuiget atengqertuq Tigris- 
aamek, Assyria-m calaralimerani uitaluni. Cetamiit-llu kuiget 
atengqerrluni Euphrates-amek. 

15 Atanrem Agayutem elkartaa angun Eden-aam naucetaar- 
vianun naungigearluku aulukesqelluku. 16 Agayutem qanrutaa, 
"Piyugtaeirpetun neryugngauten napat acsaitnek nauce- 
taarviim iluani. 17 Taugaam napamek nallunrimarqellriamek 
assilriamek assiilngurmek-llu^ neryaqunak. Nerkuvet tuani 
emermi nerrlerpeni tuquciquten." 

18 Ataneq Agayun qanertuq, "Assinrituq angutem 
kiimetlerkaa; aiparkaanek piliciqua ikayurtekniaraa." 19 Tua-i 
Atanrem Agayutem nunamek tegutaqluni piliaqai tamalkuita 
ungungssit yaqulget-llu. Angutmun-llu ayaulluki paq- 
nayugluni camek acillerkaitnek. Tuani-llu acillrinek ateng- 
luteng. 20 Taum angutem acirai ungungssit yaqulget-llu 
tamalkuita; taugaam iliitnek nalaqutenrituq angutmun 
ikayurkarnilriamek. 

21 Atanrem-llu Agayutem angun qavarcetaa mamtul- 
riamek, qavallrani-llu tegulluni tulimain iliitnek, mamlluku- 
llu nunallra. 22 Tulimaq-llu aturluku arnamek piliuq, 
iluvaulluku-llu angutmun. 23 Angun qanertuq, "Nutaan wiinga 
ayuqengua, piliaqumalriamek enemnek kememnek-llu. 
Arnamek aterpagcimaciquq, angutmek tegumiimi."^ 24 Man'a 
pitekluku angutem unitarkaugak angayuqaagni nepinga- 
vikluku-llu nuliani, kememegnegun atauciurrlutek. 

25 Tamarmek angun nuliani-llu matangqang'e'rmek kas- 

nguyunrituk. 

Angutem Niitenritellra 

3 x Taugaam ciissirpak usvituyartenruami ungungssini 
tamaitni Agayutem piliarini nunami arnaq 
aptaa,"Agayun-qaa qanellruuq ner'arkaunritnilutek napanek 
tamalkuitneknaucetaarvigmelngurnek?" 

'2.13 or Cush-aq (Mesopotamia-rmiu) wall'u Sudan-armiu. J 2.ll or nallun- 

rillra assilriim wall'u assiilnguum, nallunrillra cam tamarmi *2.23 Arnaq 

. . . Angun; Hebrew-cetun aperyarak "arnaq" "Angun-llu" nepiik ayuqerrlug- 

tuk. 

2.24 Mt 19.5; Mk 10.7-8; ICo 6.16; Eph 5.31 3.1 Rev 12.9; 20.2 

2 Arnam-llu ciissirpak kiugaa, "Neryugngaukuk napat 
acsaitnek naucetaarvigmelngurnek; 3 taugaam Agayun qanell- 
ruuq, "Napam naucetaarviim qukaanelnguum acsainek 
ner'arkaunritutek, agturngaunaku-llu, tuaten pikuvtek 
tuquyuartutek." 

4 Ciissirpiim arnaq qanrutaa, "Tuqungaitutek. 5 Agayun 
nallunrilami nerkuvtek tuaken napamek iitek uiciiqngagnek, 
Agayucetun' ayuqlirilutek, nallunrirluku assilria assiilnguq- 
llu." m 

6 Arnam tangrramiu napa tangssunaqluni acsai-llu 
neqkarnirluteng umyuarturinarqellinian-llu, acsamek tegu- 
lluni ner'uq; uinga-llu cali cikiani nerluni. 7 Nerngamek 
egmian ellanguk, elpekluku-llu matangqacirtek. Napat-llu 
cuyaitnek mingqulluki patukiurlutek ellmegnek. 

8 Taum atakuani niitaak Ataneq Agayun piyuallrani nau- 
cetaarvigmi, niicamegnegu-llu iirlutek napat akuliitnun. ^Tua- 
llu Atanrem Agayutem qayagauraa angun apluku, "Nancit?" 

10 Kiugaa, "Niicamken naucetaarvigmi alinglua iirtua 
matangqalliniama." 

1 Agayutem qanrutaa, "Kia matangqaniaten? Inerquute- 
klemnek-qaa napam acsainek ner'uten?" 

12 Angutem kiugaa, "Arnam taitellerpet cikianga nerell- 
ruunga." 

13 Tua-llu Atanrem Agayutem arnaq aptaa, "Ciin waten 
pisit?" Arnam kiugaa, "Ciissirpiim iqluurlua ukvercanga 
nerua." 

Agayutem Anucimirqecetaarutkani Qanrutkaa 

14 Atanrem-llu Agayutem qanrutaa ciissirpak, "Aniqlaa- 
maciquten waten pillruavet; ungungssini tamalkuitni elpet 
kiivet aniqlaan aturciqan: Wak'nirnek ayagluten aurrluten 
taugaam pektelarciquten, urr'armek-llu neqengqerciquten 
unguvarpet taktaciatun. 15 Ingluksaguceciiqamtek elpet arnaq- 
llu, kinguverpetegnun eq'ukutellertek kinguvararkauluni; 

z 3.5 or Agayun: wall'u agayutet m 3.5 or nallunrirluku assilria assiilnguq- 
llu: nallunrirluku ca tamalkuan. 
3.13 2 Co 11.3; lTi2.14 

arnam kinguvran qamiqun qiurqeciqaa, elpet-llu kitngiakun" 
kegciqan." 16 Tuamta-llu arnaq qanrutaa, "Nangteqluten qing- 
alarciquten irniaqluten-llu. Tuaten ping'e'rpet uin aglumake- 
larciqan, elliin-llu atanirturciqaaten." 

17 Angutmun-llu qanertuq, "Maligtaquavgu nulian ner- 
luten-llu acsamek neresqenritlemnek, waten piavet nuna 
aniqlaamaarkauguq. Cakviurluten nunam naugillrinek 
nerangnaq'larciquten unguvarpet taktaciatun. 18 Naugiciquq 
caarrlugnek cukilananek-llu, nerlararkauguten-llu yuilqum 
naunrainek. 19 Cakviurluten kiiryugluten-llu caliaqeciqan 
nuna naugivkangnaqluku neqkarpenek uterrnatkarpenun 
nunamun. Nunamek piliaqumallruavet nunamun uterci- 
iquten." 

20 Adam-aam-llu c? nuliani aciraa Eve-amek, p aanakngatgu 
yuut tamarmeng. 21 Atanrem-llu Agayutem Adam-aankuk 
Eve-aq-llu aturarkiurak ungungssit amiitnek, at'elluki-llu. 

Adam-aankuk Eve-aq-llu Ayagcecimauk 
Naucetaarvigmek 

22 Tua-llu Ataneq Agayun qanertuq, "Angun wangkucice- 
tun ayuqliriuq, nallunrirluku assiilnguq assilria-llu.* Aamar- 
quq cali tegulluni nernayukluni unguvanarqelriim napam 
acsainek, unguvaarkaurcugngaluni akwarpak." 23 Tua-i 
Atanrem Agayutem anevkaraa naucetaarvigmek Eden-aamek 
nuna aulukesqelluku. 24 Calaralirneranun-llu naucetaarvim 
elkarciuq cherubim-agnek, r ekualriamek-llu nuussirpagmek, 
calligtaalriamek, ullagciigatevkarluku unguvanarqelria napa. 



"3.15 or ellaita wall'u elliin. °3.20 Adam-aaq: or una ateq nalqigu- 

tengqertuq "yuulriit" ''or Eve-aq una ateq nepengqertuq ayuqerrlugluku 
Hebrew-cetun apery araq "unguvalria" yugnek pimalria ukuni kalikarni. 
*or nallunrirluku assilria assiilnguq-llu; nallunrirluku ca tamalkuan. 
r or unguvangqellriit piliaqumalriit. 
3.15 Rev 12.17 3.17-18 He 6.8 3.22 Rev 22.14 

